奏请禁江西、湖广遏籴，而令应天、常、镇、淮、扬五郡折输漕粮银赴徐易米，则小民免催科之苦，太仓无颗粒之亏。他十库所收铜、钖、颜料、皮、布，非州县土产者，悉解折色，且尽改民解为「官解」，以救民汤火，所司多议行。迁南京光禄寺卿，召为右佥都御史。已而左副都御史房可壮下狱，以玮代之。又奏宇内不靖，盗贼蝥起，皆由郡县不恤其民，巡方漫无激扬所致，上大悦。时总宪刘宗周、佥都金光辰与玮同视事，长安目之曰「三清」。未几，以病谢归。崇祯十六年（1643年）四月病卒，年五十八。检视遗囊萧然，仅得遗表曰：「中原寇患宜用文臣，如王守仁